Μελέτη της διηθητικής φυσαλίδας σε ασθενείς που υποβλήθηκαν σε αντιγλαυκωματική επέμβαση και πρώιμα σημεία δυσλειτουργίας της
Authors: Διαγουρτάς Ανδρέας 
Published: September 2021

Σκοπός της μελέτης είναι η αντικειμενική καταγραφή του βάθους του προσθίου θαλάμου κατά την πρώιμη μετεγχειρητική περίοδο μετά απο επέμβαση τραμπεκουλεκτομίας και η συσχέτιση των μεταβολών του με τις μεταβολές της ενδοφθάλμιας πίεσης και την λειτουργικότητα της διηθητικής φυσαλίδας.ΜέθοδοςΤο δείγμα αποτελείτο απο 50 οφθαλμούς 46 συνεχόμενων έμφακων γλαυκωματικών ασθενών που υποβλήθηκαν σε επέμβαση τραμπεκουλεκτομίας.Το βάθος του προσθίου θαλάμου καταγράφηκε τόσο πρόεγχειρητικά όσο και κατά τη μετεγχειρητική περίοδο με την οπτική συσκευή (IOL Master®-Carl Zeiss Meditec AG) , ενώ η ενδοφθάλμια πίεση αποδόθηκε με την μέθοδο της τονομετρίας επιπέδωσης Goldmann.H καταγραφή των δύο υπό διερεύνηση μεταβλητών πραγματοποιήθηκε κατά την προεγχειρητική εξέταση και κατά τις προκαθορισμένες μετεγχειρητικές επισκέψεις μέχρι την 8η εβδομάδα μετά την επέμβαση (συνολικά 8 επισκέψεις).Κατά την πορεία της μελέτης το δείγμα διαχωρίστηκε σε 2 ομάδες ανάλογα αν πραγματοποιήθηκε επέμβαση βελονισμού ή όχι (Needling Group /No needling Group).Για να αποδωθεί ο βαθμός συσχέτισης των 2 μεταβλητών για το σύνολο του δείγματος, αλλά και για κάθε ομάδα χωριστά χρησιμοποιήθηκαν στατιστικά μοντέλα γραμμικής παλινδρόμησης, ενώ η ισχύς της συσχέτισης έγινε με τη χρήση του συντελεστή Pearson.Για τη σύγκριση των μέσων όρων χρησιμοποιήθηκε το διπλής κατεύθυνσης t-test, ενώ η στατιστική σημαντικότητα καθορίστηκε ως P < 0.05.ΑποτελέσματαΟ μέσος όρος ηλικίας των ασθενών ήταν 66.62 (SD±9.98) και το 56% ήταν άρρενες.Οι μέσες προεγχειρητικές τιμές ήταν 26.14 mmHg (SD±6.51) για την ενδοφθάλμια πίεση (ΕΟΠ) και 3.05mm (SD±0.35) για το βάθος του προσθίου θαλάμου (ΒΠΘ).Για κάθε χρονική στιγμή κατά τη μετεγχειρητική περίοδο (1η ημέρα – 1η – 2η– 3η – 4η – 6η – 8η εβδομάδα) οι μέσες τιμές της ΕΟΠ (mmHg) και του ΒΠΘ (mm) για το σύνολο του δείγματος ήταν: 6.85(±2.68) / 2.72(±0.44) – 8.61(±4.01) / 2.70(±0.45) – 13.00(±6.31) / 2.79(±0.40) – 15.80(±5.96) / 2.93(±0.39) – 14.00(±6.84) / 2.80(±0.47) – 15.09(±6.28) / 2.82(±0.40) και 13.72(±4.59) / 2.95(±0.41).Ο συντελεστής συσχέτισης (Pearson r) μεταξύ των δύο μεταβλητών υπο διερεύνηση καταγράφηκε απο μέτριος ως ισχυρός (r = 0.2 - 0.7), για κάθε χρονική στιγμή κατά τη μετεγχειρητική περίοδο, ενώ απο την 1η εβδομάδα και μετά η συσχέτιση ήταν στατιστικά σημαντική στο 5% (P < 0.05).Σε 27 οφθαλμούς (54%) χρειάστηκε να γίνει τουλάχιστον μία επέμβαση βελονισμού κατά την πρώιμη μετεγχειρητική περίοδο και κατά αυτόν τον τρόπο διαχωρίστηκαν οι δύο ομάδες.Αποδίδοντας τις μέσες τιμές για τις 2 μεταβλητές ανά ομάδα, προέκυψε μια ήπια και σταδιακή αύξηση τους στους οφθαλμούς που δεν χρειάστηκε κάποια επέμβαση βελονισμού, ενώ σε αντίθεση, στην ομάδα που έγινε παρέμβαση φαίνεται μεταξύ 2ης – 4ης μετεγχειρητικής εβδομάδας μια απότομη αύξηση του βάθους του προσθίου θαλάμου σε συνδυασμό με απότομη αύξηση των τιμών της ενδοφθάλμιας πίεσης.Επίσης, ως την 3η μετεγχειρητική εβδομάδα οι συντελεστές συσχέτισης για την ομάδα του βελονισμού εμφάνιζαν υψηλότερες τιμές σε σχέση με την ομάδα μη βελονισμού και σε στατιστικά σημαντικό επίπεδο (P < 0.05).ΣυμπεράσματαΚατά την πρώιμη μετεγχειρητική περίοδο έπειτα απο τραμπεκουλεκτομή η αντικειμενική καταγραφή του βάθους του προσθίου θαλάμου φαίνεται πως μπορεί να λειτουργήσει ως δείκτης αρχόμενης εγκύστωσης της αμπούλας και να οδηγήσει σε πρώιμη αντιμετώπιση και σε καλύτερα μακροπρόθεσμα λειτουργικά αποτελέσματα